Universis, presentes litteras inspecturis, Droco de Melloto, Locharum dominus, salutem. Noverint universi quod, in presentia mea constituti, Petronilla la Berondée et Meinfroninus, filius ejusdem, vendiderunt et coram me quitaverunt fratribus de Veteri-Puteo, ordinis Grandis-Montis, quicquid ipsi habebant vel habere poterant in molendino de Ponteriau. In cujus rei testimonium, presentibus litteris sigillum meum apposui in testimonium et munimen. Actum, anno Domini Mº CCº XXXº IIIº, mense martio.